জানা গেছে, উপজেলার বাদলারপাড় গ্রামের নজরুলের সাথে কালা মিয়ার ছেলে সোহাগ কাপড় দোকানের মাত্র ৬৫০ টাকা পাওনা নিয়ে বাদাঘাট বাজারে ৬ মার্চ বিকেলে কথা কাটাকাটি হয়। রাত প্রায় ১০ টার দিকে ব্যবসায়ীক কাজ শেষে নজরুল বাড়ি ফেরার পথে বাদলারপাড় বাড়ির সামনে সোহাগ ও তার স্বজনারা টাকা আদায়ের জন্য আটক করলে খবর পেয়ে গ্রামাবাসী এসে সোহাগ ও তার লোকজনের কবল থেকে নজরুলকে উদ্ধার করে বাড়ি নিয়ে যায়। এরপর পরিকল্পিত ভাবে সোহাগ তার সৎমা শাহারা খাতুনকে ব্ল্যাড দিয়ে মাথায় কাঁটা ছেড়া ও কাপড় ছিড়ে আকস্মিক মুমুর্ষ ভিকটিম বানিয়ে ৫ লাখ টাকা লুটের গুজব ও হামলার কথা অপপ্রচার করতে থাকে।’ এদিকে সোহাগের শশুর কয়লা ব্যবসায়ী আবদুস শহীদ ওরফে বস্তা শহীদ ও তার নিকটাত্বীয় মাটিকাঁটার অপর কয়লা ব্যবসায়ী আবদুল কুদ্দুছ ওরফে বেল কুদ্দুছ (ওসির মামা খ্যাত) এ ঘটনায় থানার ওসিকে মোবাইল ফোনে তদবীর ও মোটা অংকের উৎকোচ প্রদানের প্রস্তাব দিলে আধা ঘন্টার মধ্যে রাত সাড়ে ১০টায় একতরফা ভাবে নজরুল সহ পুলিশ ৪ জনকে গ্রেফতার করে।